*Vespula germanica* nun nicho dentro dun tronco de árbore. Hibernando, agarda á primavera para establer unha nova colonia. Se a raíña non sobrevivise, a colonia non sería fundada
En medicina, o **letargo**, ou **letarxia**, é un estado de somnolencia prolongada causada por certas enfermidades.

Etimoloxía
----------

É un termo da linguaxe científica tirado do latín científico *lethargia*, que a súa vez tomou do grego antigo λήθαργια *lēthargia*, voz formada polos elementos *leth*- e -*argia*, de λήθη *lḗthē*, "esquecemento", e αργíα *argía*, "repouso", "pereza", "inacción", "inercia", respectivamente.

Características
---------------

O letargo é ademais síntoma de varias enfermidades nerviosas, infecciosas o tóxicas, caracterizado por un estado de somnolencia profunda e prolongada. Torpeza, modorra, insensibilidade, enaxenamento do ánimo relacionados con dito estado como comportamentos asociados xa que o organismo relaxa todo o corpo.

É un cadro clínico relacionado coa fatiga ou astenia e en, casos graves á narcolepsia. Pode ir acompañado de depresión, diminución da motivación ou apatía.

### Outras causas

O letargo pode ser unha resposta normal a un sono inadecuado, a un exceso de esforzo ou de traballo, ao estrés, á falta de exercicio, á nutrición inadecuada, ou ao aburrimento. Tamén pode ser un efecto secundario da medicación, ou ser causado por unha interacción entre medicamentos e alcohol. Cando forma parte dunha resposta normal, o letargo adoita resolverse co descanso, o sono adecuado, a diminución do estrés, o exercicio físico e unha boa nutrición.

En zooloxía
-----------

En zooloxía é como se denomina un tipo especial de hibernación, característico dalgúns mamíferos alpinos das zonas polares, como a marmota, os osos ou o leirón, e que tamén experimentan algúns insectos no seu cliclo vital.

O letargo representa unha forma especial de hibernación, e implica unha suspensión da facultade de termorregulación.

### Nos insectos

Nos insectos o letargo é produto dunha adaptación da especie a condicións de alimentación ou temperatura adversas, ou para sincronizaren a aparición dos adultos de toda a poboación, o que favorece a coincidencia dos sexos.

Os seus factores causantes ou determinantes son ben específicos.

Notas
-----

1. 1 2  letargo no *Dicionario da RAG*.
2. 1 2  VV. AA. (2002): *Diccionario galego de termos médicos*. Santiago de Compostela: Real Academia de Medicina e Cirurxía de Galicia / Xunta de Galicia. ISBN 84-453-3371-2.
3. ↑  lethargy no *Merriam-Webster Dictionary*.
4. 1 2 3  Lethargy En *healthline.com´* *(en inglés)*.
5. 1 2 3  Hall J. E. & Guyton A. C. (2006): *Textbook of medical physiology*, 11th edition. St. Louis, Missouri: Elsevier Saunders. ISBN 0-7216-0240-1.
6. 1 2  D'Ancona, Humberto (1972): "Letargo" en *Tratado de zoología*. Tomo I. Zoología general. Barcelona: Editorial Labor, S. A.
7. ↑  VV.AA. (2009): *Gran dicionario Xerais da lingua. Volume I*. Vigo: Edicións Xerais de Galicia. ISBN 978-84-9914-070-1.
8. ↑  Ledo Cabido, B. dir. (2004): *Dicionario de galego*. Vigo: Ir Indo Edicións. ISBN 84-7680-504-7.
9. ↑  Chapman, R. F. (1998): *The Insects: Structure and Function*, 4th ed. New York: Cambridge University Press. ISBN 0-5215-7890-6, p. 403.

Véxase tamén
------------

### Outros artigos

* Hibernación
* Narcolepsia
* Somnolencia
* Trastorno depresivo maior

  


|  |  |
| --- | --- |
| Control de autoridades | 
* Wd: Q15637420
* BRE: 2142463
* EBID: ID
* JSTOR: lethargy

 |

|  |  |
| --- | --- |
| Identificadores | 
* HPO: HP:0001254
* ICD-9: 780.79
* ICD-10: R53
* MeSH: D053609
* MeSH: C10.597.606.441
* NCIt: C78416
* UMLS: C0023380

 |